open-index/open-wikipedia-markdown huggingface dataset:
Επαρχία Τισεμσίλτ

Το **Τισεμσίλτ** () είναι η 38η επαρχία της Αλγερίας. Πρωτεύουσά της είναι η ομώνυμη πόλη. Το Εθνικό Πάρκο Θενιέτ Ελ Χαάντ βρίσκεται στην περιοχή. Σύμφωνα με την απογραφή του 2008 έχει 294.476 κατοίκους. 

## Διοικητική διαίρεση
Η επαρχία χωρίζεται σε 8 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 22 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αμμαρί
# Μπορτζ Μπου Νααμά
# Μπορτζ Εμίρ Αμπντελκαντέρ
# Χεμιστί
# Λαρτζέμ
# Λαζαριά
# Θενιέτ Ελ Χαντ
# **[[Διαμέρισμα Τισεμσίλτ|Τισεμσίλτ]]**

### Κοινότητες

# Αμμαρί
# Μπενί Σαΐμπ
# Μπενί Λαχσέν
# Μπορτζ Μπου Νααμά
# Μπορτζ Ελ Αμίρ Αμπντελκαντέρ
# Μπουσαΐντ
# Χεμιστί
# Λααγιούν
# Λαρμπάα
# Λαρτζέμ
# Λαζαριά
# Μαασέμ
# Μελάαμπ
# Ουλέντ Μπεσέμ
# Σιντί Αμπέντ
# Σιντί Μπουτουσέντ
# Σιντί Λαντρί
# Σιντί Σλιμάν
# Ταμαλάχτ
# Θενιέτ Ελ Χαντ
# **[[Τισεμσίλτ]]**
# Γιουσουφιά

## Παραπομπές



Τισεμσιλτ
Κώστας Μαλανδρίνος

Ο **Κώστας Μαλανδρίνος** (1966-2 Δεκεμβρίου 2017) ήταν Έλληνας βιομηχανικός σχεδιαστής, γνωστός για το πρωτοποριακό του έργο στον τομέα της σχεδίασης αυτοκινήτων.

## Βιογραφικά στοιχεία

Γεννήθηκε το 1966. Ήταν το μοναδικό τέκνο του Δημήτρη και της Βασιλικής Μαλανδρίνου και δεύτερος εξάδερφος της Μαρίας Μαλανδρίνου. Καταγόταν από το Μυρόφυλλο Τρικάλων.
Σπούδασε Διοίκηση Επιχειρήσεων. Ασχολήθηκε με τον σχεδιασμό από πολύ νεαρή ηλικία.
Την περίοδο 1991-1992 διέμεινε για έξι μήνες στη Γερμανία ως υπότροφος της Volkswagen, όπου και συνέβαλε στην σχεδίαση πολλών αυτοκινήτων και συμμετείχε με επιτυχία σε διάφορους διαγωνισμούς. Υπήρξε από τους πρώτους σχεδιαστές που δημοσίευσαν μελέτες πλήρους εφαρμογής σε αυτοκινητιστικά περιοδικά.

Για πολλά χρόνια βιοποριζόταν εργαζόμενος σε επιχειρήσεις επιπλοποιΐας.

## Προσωπική ζωή
Τα τελευταία χρόνια της ζωής του διέμενε στο Βαλαμάνδρι. Ήταν παντρεμένος, αλλά τους τελευταίους μήνες της ζωής του βρισκόταν σε διάσταση με την σύζυγό του.

## Θάνατος
Το πρωί του Σαββάτου 2 Δεκεμβρίου 2017, ο **Μαλανδρίνος** έχασε τη ζωή του όταν αμαξοστοιχία που εκτελούσε το δρομολόγιο προς Καλαμπάκα παρέσυρε το αυτοκίνητό του στη διάβαση του Κηπακίου. Τα αίτια του συμβάντος παρέμειναν αδιευκρίνιστα.
Λίγες ημέρες πριν τον θάνατό του, είχε δημοσιεύσει μια συναισθηματικά φορτισμένη βιογραφική αναδρομή σε μέσο κοινωνικής δικτύωσης.

## Έργα
Ανάμεσα στις δημιουργίες του **Μαλανδρίνου** ξεχωρίζουν οι παρακάτω:
*Golf II Cabrio –Vision (σε συνεργασία με την εταιρεία PROTECH S.A. του Δ. Παλάζη).
*Στατικό πρωτότυπο σε πλήρη κλίμακα 1:1 για το Opus Concept, σπορ αυτοκίνητο, με στόχο την περιορισμένη παραγωγή του (σε συνεργασία με την εταιρεία PROTECH S.A. του Δ. Παλάζη).
*Ηλεκτρικό τρίκυκλο ηλεκτρικό όχημα σε κλίμακα 1:5 (σε συνεργασία με τον μηχανολόγο μηχανικό Σωτήρη Λιάσκο).
*Korres Project 4 (εξωτερικός σχεδιασμός και στατική κατασκεύη σε πραγματική κλίμακα 1:1 του πρωτοτύπου οχήματος).

## Βραβεία
*1990: Πρώτο βραβείο Σχεδίασης Πολυμορφικού Οχήματος πάνω σε πλαίσιο Nissan Sunny 4WD του περιοδικού 4ΤΡΟΧΟΙ και ΤΕΟΚΑΡ ΑΒΕΕ.
*1994: Δύο πρώτα βραβεία στον Πανελλήνιο Διαγωνισμό του Δήμου Αθηναίων με τίτλο: «Η πρωτοβουλία της πόλης των Αθηνών» για οχήματα πόλης μηδενικών ρύπων.

## Κρίσεις για το έργο του
Σύμφωνα με τον Ηλία Σελέκο, ο Μαλανδρίνος «*οι περισσότερες εργασίες του αείμνηστου Κώστα Μαλανδρίνου μπορούσαν να γίνουν πραγματικότητα, αλλά η έλλειψη της βιομηχανικής κουλτούρας, της παραγωγικότητας, και της επιχειρηματικότητας, ιδίως στον τομέα της βιοτεχνίας ή βιομηχανίας κατασκευής αυτοκινήτων, δεν άφησαν περιθώρια για την πραγματοποιήσή τους*».

## Παραπομπές


## Εξωτερικοί σύνδεσμοι
*

Κατηγορία:Έλληνες βιομηχανικοί σχεδιαστές
Κατηγορία:Σχεδιαστές αυτοκινήτων
Κατηγορία:Οικογένεια Μαλανδρίνου
Πανιπέρι Μεσσηνίας

Το **Πανιπέρι** είναι χωριό της Περιφερειακής Ενότητας Μεσσηνίας και διοικητικά υπάγεται στη Δημοτική Ενότητα Πεταλιδίου, του Δήμου Μεσσήνης. Βρίσκεται σε υψόμετρο 220 μέτρων και έχει 273 κατοίκους, σύμφωνα με την Απογραφή του 2011.

## Πληροφορίες
Το Πανιπέρι αναφέρεται στην Ενετική απογραφή του 1689 ως Paniperi, με 11 οικογένειες και συνολικά 46 κατοίκους. Στην Κοινότητα Πανιπερίου ανήκει και ο οικισμός της Αγίας Σωτήρας.

## Διοικητικές μεταβολές
Στις 21-04-1835, ο οικισμός Πανυπέρι προσαρτάται στο Δήμο Κορώνης, με έδρα το Πεταλίδι. Στις 31-08-1912, ορίζεται έδρα της Κοινότητας Πανυπερίου. Στις 16-10-1940, το όνομα του οικισμού διορθώνεται σε Πανιπέρι. Στις 04-12-1997, αποσπάται από την Κοινότητα Πανιπερίου και προσαρτάται στο Δήμο Πεταλιδίου και στις 07-06-2010, προσαρτάται στο Δήμο Μεσσήνης.

## Δείτε επίσης

* Πεταλίδι
* Κορώνη
* Μεσσήνη
* Καλαμάτα

## Εξωτερικοί σύνδεσμοι

* Δήμος Μεσσήνης - Δημοτική Ενότητα Πεταλιδίου - Πανιπέρι 

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Τισεμσίλτ

Το **Τισεμσίλτ** (, βερβερικά: ) είναι πόλη της Αλγερίας, πρωτεύουσα της ομώνυμης επαρχίας. Το όνομα της πόλης είναι βερβερικό και μεταφράζεται ως «ηλιοβασίλεμα». 

## Γεωγραφία
Το Τισεμσίλτ βρίσκεται 245 χλμ. νοτιοδυτικά του Αλγερίου, στο βόρειο τμήμα του οροπεδίου Σερσού, σε υψόμετρο 900 μ.. Σύμφωνα με την απογραφή του 2008 έχει 75.197 κατοίκους. 

## Ιστορία
Η πόλη έλαβε το όνομα Βιαλάρ () κατά τη διάρκεια της γαλλικής αποικιοκρατίας και πήρε και πάλι το παλιό της βερβερικό όνομα μετά την ανεξαρτησία της Αλγερίας. Το Τισεμσίλτ ήταν νταΐρα της Βιλάγιας του Τιαρέτ μέχρι το 1984, όταν έγινε βιλάγια μετά τη νέα διοικητική διαίρεση του 1984. 

Ο παλιός αποικιακός οικισμός, από τον οποίο αργότερα προήλθε η ευρωπαϊκή συνοικία που ονομάζεται *ισπανική συνοικία* (καρτί σσμπενιούλ) και η συνοικία ντερμπ των γηγενών, δημιουργήθηκε στα τέλη του 19ου αιώνα, στην τοποθεσία ενός βερβερικού χωριού το οποίο ονομαζόταν Θασεμσίλτ. 

## Παραπομπές



Τισεμσιλτ
Πολωνική Ανθρωπιστική Δράση

Η **Πολωνική Ανθρωπιστική Δράση** (πολωνικά: *Polska Akcja Humanitarna*, *PAH*) είναι μια πολωνική μη κυβερνητική οργάνωση, η οποία δραστηριοποιείται τόσο στην Πολωνία όσο και σε άλλες χώρες. Σύμφωνα με τις διακηρύξεις της, αποστολή της *«να κάνει τον κόσμο ένα καλύτερο μέρος, μέσα από την ανακούφιση του ανθρώπινου πόνου και την προώθηση των ανθρωπιστικών αξιών».* Πρόεδρος της οργάνωσης είναι η Πολωνή ευρωβουλευτής Τζανίνα Οχότσκα.

Η Πολωνική Ανθρωπιστική Δράση βοηθά ανθρώπους που βρίσκονται σε καταστάση ανάγκης να γίνουν αυτάρκεις και να ανακτήσουν την ευθύνη για το μέλλον τους όσο το δυνατόν συντομότερα. Ταυτόχρονα, η επικεντρώνει τις προσπάθειές της στην πολωνική κοινωνία, με σκοπό τη διαμόρφωση ανθρωπιστικών στάσεων και τη δημιουργία μιας σύγχρονης κουλτούρας αλληλοβοήθειας. Η κατευθυντήρια αρχή της Πολωνικής Ανθρωπιστικής Δράσης είναι να ενεργεί αποτελεσματικά με σεβασμό στην ανθρώπινη αξιοπρέπεια. Η αρχή αυτή, η οποία εφαρμόζεται από την στιγμή της ίδρυσης της οργάνωσης, μεταφράζεται ως παροχή βοήθειας ανεξαρτήτως εθνικότητας, φυλής, θρησκείας ή πολιτικού προσανατολισμού.

## Ιστορία και Χαρακτηριστικά της Δραστηριότητας της
Η Πολωνική Ανθρωπιστική Δράση ιδρύθηκε στις 26 Δεκεμβρίου 1992, με αρχική ονομασία «Ίδρυμα EquiLibre», ενώ η σημερινή ονομασία της υιοθετήθηκε τον Δεκέμβριο του 1994. Το 1992, η Τζανίνα Οχότσκα ξεκίνησε να οργανώνει τη μεταφορά ανθρωπιστικής βοήθειας για τους κατοίκους του Σεράγεβο μέσα από δωρεές. Ήταν η πρώτη πρωτοβουλία αυτού του είδους, η οποία έδωσε την ευκαιρία στην πολωνική κοινωνία να παράσχει βοήθεια σε ανθρώπους που υπέφεραν εξαιτίας του πολέμου, ο οποίος λάμβανε χώρα στα Βαλκάνια. Η δραστηριότητα της Πολωνικής Ανθρωπιστικής Δράσης χρησίμευσε ως μέσον κινητοποίησης για άτομα από διαφορετικά κοινωνικά υπόβαθρα. Ενωτικό στοιχείο ήταν η αποφασιστικότητά τους να βοηθήσουν και να δείξουν την αλληλεγγύη τους προς τους ανθρώπους που είχαν ανάγκη. Χάρη στη προσήλωσή τους, η οργάνωση κατάφερε να φέρει σε πέρας μια σειρά από αυθόρμητες δράσεις, που επικεντρώθηκαν κυρίως σε άμεση υλική βοήθεια, με την αποστολή δωρεών βασικών αναγκών (τρόφιμα, φάρμακα, εξοπλισμό αποκατάστασης και άλλα απαραίτητα για επιβίωση σε κατάσταση πολέμου ή φυσικής καταστροφής).

## Παραπομπές


Κατηγορία:Μη κυβερνητικές οργανώσεις
Κατηγορία:Πολωνία
Πατριάρχης Αλεξανδρείας Σαμουήλ

Ο **Σαμουήλ** (κατά κόσμον *Καπασούλης*) ήταν Πατριάρχης Αλεξανδρείας από το 1710 έως το 1723.

## Βιογραφικά στοιχεία
Γεννήθηκε στην Χίο την 1η Αυγούστου 1661 και ορφάνεψε σε μικρή ηλικία και από τους δύο γονείς.

Χειροτονήθηκε διάκονος στις 9 Νοεμβρίου 1679 από τον Πατριάρχη Αλεξανδρείας Παρθένιο Α΄, ο οποίος περιόδευε στην Χίο, και τον πήρε μαζί του στην Αίγυπτο. Εκεί, στις 26 Σεπτεμβρίου 1680 τον προχείρισε αρχιδιάκονο, στις 30 Ιανουαρίου 1687 τον χειροτόνησε πρεσβύτερο και στις 2 Φεβρουαρίου του ίδιου έτους τον όρισε Πρωτοσύγκελλο του Πατριαρχείου Αλεξανδρείας. Το 1693 ορίστηκε Μέγας Πρωτοσύγκελλος του Οικουμενικού Πατριαρχείου από τον Πατριάρχη Κωνσταντινουπόλεως Διονύσιο Δ΄.

Το 1697 χειροτονήθηκε Μητροπολίτης Λιβύης και με αυτή την ιδιότητα περιόδευσε κατά τα έτη 1699-1702 προκειμένου να μαζέψει χρήματα για την εξόφληση χρεών που είχαν δημιουργηθεί από την εξαγορά χριστιανών αιχμαλώτων.

Το 1711 εξελέγη Πατριάρχης Αλεξανδρείας. Μετά την εκλογή του στον Πατριαρχικό Θρόνο αντιμετώπισε το πρόβλημα της παράλληλης και αντικανονικής εκλογής από το Οικουμενικό Πατριαρχείο του Κλαυδιουπόλεως Κοσμά ως Πατριάρχη Αλεξανδρείας, πετυχαίνοντας μάλιστα και την έκδοση Σουλτανικού φιρμανίου που τον αναγνώριζε ως Προκαθήμενο της Εκκλησίας της Αλεξάνδρειας. Η ενέργεια αυτή οδήγησε σε εντάσεις μεταξύ των δύο Εκκλησιών και ο Σαμουήλ έφτασε το 1713 να διαπραγματεύεται με τον Πάπα Κλήμη ΙΑ΄ την ένωση του Πατριαρχείου Αλεξανδρείας με την Καθολική Εκκλησία. Δύο χρόνια αργότερα ο νέος Οικουμενικός Πατριάρχης Κυπριανός ανεγνώρισε τον Σαμουήλ ως κανονικό Πατριάρχη Αλεξανδρείας, δίνοντας τέλος στη διαμάχη. 

Το 1712 έστειλε με τον Θηβαΐδος Αρσένιο επιστολή στην Βασίλισσα της Βρετανίας Άννα Στιούαρτ, με την οποία της ζητούσε οικονομική βοήθεια, και εκείνη έστειλε 500 λίρες. Το 1714 δραπέτευσε από την Αίγυπτο και περιόδευσε στη Βλαχία, Μολδαβία και Χίο, αναζητώντας χρήματα για τις ανάγκες του Πατριαρχείου. Το 1720 περιόδευσε στην Ήπειρο και στα Μετέωρα και εξέδωσε και σιγίλλιο για μια από τις μονές.

Πέθανε τον Σεπτέμβριο του 1723. Στην πόλη της Χίου, ένας δρόμος φέρει το όνομά του.

## Παραπομπές


## Πηγές
* 
* 

Κατηγορία:Πατριάρχες Αλεξανδρείας και πάσης Αφρικής
Κρύο Πηγάδι Αττικής

Το **Κρύο Πηγάδι** Βιλίων είναι οικισμός της Δυτικής Αττικής του Δήμου Μάνδρας - Ειδυλλίας. Βρίσκεται βόρεια των Μεγάρων σε υψόμετρο 532 μέτρων. Το Κρύο Πηγάδι έχει πληθυσμό σύμφωνα με την απογραφή του 2001, 21 κατοίκους. Μέσα στον οικισμό, βρίσκονται απομεινάρια από έναν αρχαίο πύργο ο οποίος ανήκε στο φρούριο των Αιγοσθένων.

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Μύτικας Αττικής

Ο **Μύτικας** Βιλίων είναι οικισμός της Δυτικής Αττικής του Δήμου Μάνδρας - Ειδυλλίας. Βρίσκεται κοντά στις ακτές του Κορινθιακού κόλπου, σε υψόμετρο 336 μέτρων, Β.-ΒΔ. των Μεγάρων (34 χλμ.) και 37 χλμ. Δ.-ΒΔ. από την Μάνδρα (έδρα του δήμου). 

## Πορεία του πληθυσμού

## Παραπομπές


Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Καμίλ Κλωντέλ (ταινία)

Η ταινία ***Καμίλ Κλωντέλ*** (**[[Γαλλική γλώσσα|γαλλ.]] Camille Claudel**), είναι βιογραφικό δράμα παραγωγής 1988 σε σκηνοθεσία Μπρούνο Νουιτέν. Η ταινία είναι βασισμένη στο βιογραφικό βιβλίο που έγραψε η Ρενέ-Μαρί Παρί, εγγονή του διπλωμάτη και ποιητή Πολ Κλοντέλ, αδελφού της γαλλίδας γλύπτριας Καμίλ Κλωντέλ. Πρωταγωνιστές της ταινίας είναι η Ιζαμπέλ Ατζανί στο ρόλο της Κλοντέλ και ο Ζεράρ Ντεπαρντιέ στο ρόλο του Ωγκύστ Ροντέν.

Η Αντζανί προτάθηκε για Όσκαρ Α' Γυναικείου Ρόλου και η ταινία για Όσκαρ Καλύτερης Ξενόγλωσσης Ταινίας.

## Πλοκή
Η ταινία αφηγείται την ταραχώδη ζωή της γαλλίδας γλύπτριας Καμίλ Κλωντέλ (Ιζαμπέλ Ατζανί) και τη μακρά σχέση της με το θρυλικό γάλλο γλύπτη Ογκίστ Ροντέν (Ζεράρ Ντεπαρντιέ). Το 1885, η νεαρή Καμίλ Κλωντέλ, αδελφή του ποιητή και διπλωμάτη Πολ Κλωντέλ (Λωραν Γκρεβίλ), γνωρίζεται με το διάσημο γλύπτη Ογκίστ Ροντέν, ο οποίος την προσλαμβάνει ως βοηθό του κι ως μούσα του. Σύντομα η Καμίλ δημιουργεί γλυπτά κυρίως για λογαριασμό του Ροντέν και γίνεται ερωμένη του παρά τη διαφορά ηλικίας τους. Με τον καιρό η Καμίλ προσπαθεί να ανεξαρτητοποιηθεί από τον Ροντέν κι όταν μένει έγκυος από εκείνον τον πιέζει να αφήσει την από χρόνια αγαπημένη του. Εκείνος αρνείται και οι δυο τους χωρίζουν. Τότε η Καμίλ ξεκινά ένα ταξίδι προς την παράνοια και για τα χρόνια που πρόκειται να ακολουθήσουν μέχρι και τον εγκλεισμό της σε άσυλο, χαρίζει στην ανθρωπότητα μερικές από τις ιδιοφυέστερές της δημιουργίες. 

## Υποδοχή & Βραβεία
Η ταινία έκοψε 2.717.000 εισιτήρια στη Γαλλία και έκανε εισπράξεις άνω των 23 εκατομμυρίων παγκοσμίως. H ερμηνεία της Ατζανί εκθειάστηκε από τους κριτικούς και θεωρήθηκε η δεύτερη καλύτερή της μετά την *Ιστορία της Αντέλ Ουγκώ (L'histoire d'Adele H., 1975)*, όπου είχε σκηνοθετηθεί από τον Φρανσουά Τρυφώ. Η ταινία απέσπασε 5 βραβεία Σεζάρ το 1988, συμπεριλαμβανομένων κι εκείνων *Καλύτερης Ταινίας* και *Καλύτερης Ηθοποιού*, ενώ προτάθηκε επίσης για δυο Όσκαρ: Α' Γυναικείου Ρόλου, το οποίο η Ατζανί έχασε από τη Τζόντι Φόστερ για την ταινία *[[Οι κατηγορούμενοι]] (The Accused, 1988)* και *Καλύτερης ξενόγλωσσης ταινίας* το οποίο πήγε τελικά στην ταινία από τη Δανία *Πελέ ο Κατακτητής (Pelle the Conqueror)*. Η ηθοποιός τιμήθηκε επίσης με την αργυρή άρκτο στο Διεθνές Φεστιβάλ Κινηματογράφου Βερολίνου.

### Βραβεία Ακαδημίας Κινηματογράφου

**Υποψηφιότητα:**
*Α' Γυναικείου Ρόλου – Ιζαμπέλ Ατζανί
*Ξενόγλωσσης Ταινίας - Ιζαμπέλ Ατζανί & Κριστιάν Φεκνέρ

## Παραπομπές


## Εξωτερικοί σύνδεσμοι
*

Κατηγορία:Ταινίες του 1988
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1980
Κατηγορία:Ταινίες βασισμένες σε βιογραφίες
Κατηγορία:Γαλλικές βιογραφικές ταινίες
Κωνσταντίνος Δημητρακάκης

Ο **Κωνσταντίνος Δημητρακάκης** (1883 - 1959) ήταν Έλληνας νομικός.

## Βιογραφικά στοιχεία

Ήταν γιος του Δημήτριου Δημητρακάκη. Σπούδασε νομικά και διετέλεσε πρόεδρος του Νομικού Συμβουλίου του Κράτους. Διετέλεσε υπουργός Δικαιοσύνης στην υπηρεσιακή κυβέρνσηη Γεωργακόπουλου (1958).

## Παραπομπές


Κατηγορία:Έλληνες υπουργοί Δικαιοσύνης
Εκκλησία του Τιμίου Σταυρού (Κάδιθ)

Η **Εκκλησία του Τιμίου Σταυρού**, στο Κάδιθ, (στα ισπανικά: **Iglesia de Santa Cruz**) είναι ο παλιός καθεδρικός της πόλης (Catedral Vieja de Cádiz).

Υπάρχουν στοιχεία ότι χτίστηκε, στα ερείπια ενός αραβικού τζαμιού, το 1262 -63 από τον βασιλιά Αλφόνσο Ι’ της Καστίλλης, προκειμένου ο τελευταίος να ταφεί εκεί αλλά τελικά τάφηκε στη Σεβίλλη. Καταστράφηκε σχεδόν ολοκληρωτικά από τους Άγγλους και τους Ολλανδούς στρατιώτες που κατέλαβαν το Κάδιθ, τον Ιούλιο του 1596, στη διάρκεια του Αγγλοϊσπανικού πολέμου. Κατασκευάστηκε εκ νέου το 17ο αιώνα και συνδυάζει το μπαρόκ στυλ με το μανιερισμό. 

Η Εκκλησία του Τιμίου Σταυρού αποτελούσε την έδρα της Επισκοπής του Κάδιθ και της Θεούτα μέχρι το 1838 οπότε η έδρα μεταφέρθηκε στον Νέο Καθεδρικό, που είναι επίσης αφιερωμένος στο Τίμιο Σταυρό (Catedral de la Santa Cruz de Cádiz). 

## Παραπομπές


Κατηγορία:Κτίρια και κατασκευές στην Ανδαλουσία
Καδιθ
Οικονομία της Ρωσίας

[μικρογραφία|Άποψη του [Διεθνές Οικονομικό Κέντρο της Μόσχας|Διεθνούς Οικονομικού Κέντρου της Μόσχας το ηλιοβασίλεμα]]
Η **οικονομία της Ρωσίας** είναι οικονομία ανώτερου μεσαίου εισοδήματος μεικτού και μεταβατικού χαρακτήρα. Είναι η πέμπτη μεγαλύτερη εθνική οικονομία στην Ευρώπη, η ενδέκατη μεγαλύτερη (κατά το ονομαστικό ΑΕΠ) οικονομία στον κόσμο και έχει την έκτη μεγαλύτερη οικονομία σε μονάδες αγοραστικής δύναμης. Νόμισμα της Ρωσίας είναι το ρωσικό ρούβλι.

Η τεράστια έκταση της Ρωσίας είναι σημαντικό στοιχείο της οικονομικής της δραστηριότητας. Κάποιες πηγές εκτιμούν ότι η Ρωσία κατέχει πάνω από το 30% των φυσικών πόρων του κόσμου. Η Παγκόσμια Τράπεζα εκτιμά την συνολική αξία των φυσικών πόρων της Ρωσίας στα 75 τρισεκατομμύρια δολάρια. Η Ρωσία εξαρτάται στα κέρδη από την ενέργεια για να τροφοδοτήσει το μεγαλύτερο μέρος της ανάπτυξης της. Η Ρωσία έχει άφθονα κοιτάσματα πετρελαίου, φυσικού αερίου και πολύτιμων μετάλλων, τα οποία αποτελούν μεγάλο μέρος των εξαγωγών της Ρωσίας. Το 2012, ο τομέας του πετρελαίου και του φυσικού αερίου παρήγαγε το 16% του ΑΕΠ της Ρωσίας, το 52% των ομοσπονδιακών κερδών του προϋπολογισμού και πάνω από το 70% των συνολικών εξαγωγών. Η Ρωσία θεωρείται ως "ενεργειακή υπερδύναμη". Έχει τα μεγαλύτερα αποδεδειγμένα αποθέματα φυσικού αερίου και αποτελεί τον μεγαλύτερο εξαγωγό φυσικού αερίου. Είναι ο δεύτερος μεγαλύτερος εξαγωγός πετρελαίου.

Η Ρωσία έχει μια μεγάλη και εξελιγμένη αμυντική βιομηχανία, ικανή να σχεδιάσει και να παράξει στρατιωτικό εξοπλισμό υψηλής τεχνολογίας, συμπεριλαμβανομένου ενός μαχητικού αεροσκάφους πέμπτης γενιάς, υποβρύχια τροφοδοτούμενα με πυρηνική ενέργεια, πυροβόλα και βαλλιστικούς πυραύλους μεγάλου και μικρού εύρους. Η αξία των ρωσικών εξαγωγών όπλων έφτασε τα 15.7 δισεκατομμύρια δολάρια το 2013 και ήταν δεύτερη μετά τις Ηνωμένες Πολιτείες. Οι κύριες στρατιωτικές εξαγωγές της Ρωσίας περιλαμβάνουν: στρατιωτικά αεροσκάφη, αντιαεροπορικά συστήματα, πλοία και υποβρύχια.

Η οικονομική ανάπτυξη της χώρας είναι γεωγραφικά ανισόρροπη, καθώς η περιοχή της Μόσχας συνεισφέρει στο ΑΕΠ της χώρας ένα πολύ μεγάλο ποσοστό του. Υπάρχει μια μεγάλη αύξηση στην εισοδηματική ανισότητα της Ρωσίας από το 1990 (πολύ περισσότερο από την Κίνα και άλλες ανατολικοευρωπαϊκές χώρες). Η Credit Suisse έχει περιγράψει την εισοδηματική ανισότητα στη Ρωσία ως ακραία συγκριτικά με άλλες χώρες, σε τέτοιο βαθμό "που αξίζει να τοποθετηθεί σε ξεχωριστή κατηγορία." Μια μελέτη εκτιμά ότι "ο πλούτος που διατηρούν οι πλούσιοι Ρώσοι στο εξωτερικό έχει περίπου το τριπλάσιο μέγεθος των επίσημων καθαρών ξένων αποθεματικών της Ρωσίας, ενώ το μέγεθος του συγκρίνεται με το σύνολο των οικονομικών περιουσιακών στοιχείων που ανήκουν σε νοικοκυριά στη Ρωσία."

## Παραπομπές
Expanse Studios

Η **Expanse Studios** είναι ένας πολυεθνικός προγραμματιστής παιχνιδιών διαδικτυακού καζίνο, που ιδρύθηκε το 2017. Ως εταιρεία που επικεντρώνεται στην παραγωγή διαδικτυακών εκδόσεων παιχνιδιών καζίνο, επικεντρώνεται κυρίως στην τύχη και τα τυχερά παιχνίδια για το διαδίκτυο. Στην τεράστια συλλογή του, το Expanse Studios διαθέτει 25 παιχνίδια που κυμαίνονται από κουλοχέρηδες μέχρι μπλάκτζακ, ρουλέτα και βίντεο πόκερ. Αυτά τα παιχνίδια έχουν διαμορφωθεί για επιτραπέζιους και κινητούς περιηγητές, μαζί με εφαρμογές Android και iOS, και είναι κατασκευασμένα με τεχνολογία HTML5.

## Συνεργασίες
Από την ίδρυσή του το 2017, το Expanse Studios συνεργάζεται με διαδικτυακά καζίνο σε όλο τον κόσμο, ξεκινώντας από περιφερειακά καζίνο στα Βαλκάνια, προσφέροντας τη γκάμα των παιχνιδιών του σε οργανισμούς όπως το Meridian Tech d.o.o από τη Σερβία. Έχει επίσης καλλιεργήσει ισχυρή συνεργασία στην Ευρώπη με την Meridian Gaming ltd από τη Μάλτα, καθώς και στη Νότια Αμερική, συνεργαζόμενος με την Global Meridian Gaming N.V. από το Περού.

Η Expanse έχει επεκτείνει τις δραστηριότητές της στον υπόλοιπο κόσμο, συνεργαζόμενη με διαδικτυακά καζίνο όπως η Bit Tech ltd από την Τανζανία, η Amazon Betting ltd από τις Σεϋχέλλες, η Supergoal από το Καμερούν και η Fixed Odds Investment από τη Ζάμπια. Μέσα από αυτές τις συνεργασίες, το Expanse Studios προσφέρει παιχνίδια σε παίκτες στην Ευρώπη, τη Νότια Αμερική και την Αφρική. 

## Προσφορά
Το πρώτο παιχνίδι που παρήγαγε η εταιρεία ήταν μια ηλεκτρονική έκδοση της ευρωπαϊκής ρουλέτας, που ονομάστηκε Titan Roulette. Αυτό το παιχνίδι που δημιουργήθηκε στις αρχές του 2018, βοήθησε την εταιρεία να εισχωρήσει στην αγορά παιχνιδιών διαδικτυακού καζίνο. Από τότε, το χαρτοφυλάκιο της Expanse επεκτάθηκε με κουλοχέρηδες βίντεο, πόκερ βίντεο και επιτραπέζια παιχνίδια το 2018 και το 2019, με τη λίστα των παιχνιδιών να ενημερώνεται σε μηνιαία βάση. 

Το ευρύ φάσμα προσφορών της Expanse Studios έχει πλέον επεκταθεί σε μεγαλύτερη εστίαση σε νέα και καινοτόμα παιχνίδια καζίνο που περιλαμβάνουν ειδικές κατηγορίες στοιχημάτων. Παιχνίδια όπως το Crazy Horses και το Circus Fever είναι μόνο δύο παραδείγματα αυτού, όπου οι παίκτες μπορούν να ποντάρουν στο γρηγορότερο άλογο ή στον νικητήριο τομέα, αντίστοιχα. Το μεγαλύτερο πλεονέκτημα αυτών των παιχνιδιών είναι ότι καταλαμβάνουν λίγο χώρο σε υπολογιστή ή τηλέφωνο και έχουν χαμηλότερη κατανάλωση διαδικτύου από άλλα, πιο παραδοσιακά παιχνίδια.

## Παραπομπές


Κατηγορία:Επιχειρήσεις
Λαγκαδιά Πέλλας

Η **Λαγκαδιά** (βλαχομογλενίτικα: Lugunţa ή Lundzini, *Λούγκουντσα* ή *Λούντζινι*) είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας με υψόμετρο 610 μέτρα.

## Γεωγραφικά - ιστορικά στοιχεία
Η Λαγκαδιά βρίσκεται στα σύνορα της Ελλάδας με τη Βόρεια Μακεδονία και στα όρια με την Περιφερειακή Ενότητα Κιλκίς. Είναι κτισμένη στις νοτιοανατολικές πλαγιές του όρους Τζένα. Απέχει 31 χλμ. ΒΑ. από την Αριδαία, 43 χλμ. Δ. από το συνοριακό σταθμό Ευζώνων και βρίσκεται μέσα στον χαρακτηρισμένο βιότοπο NATURA2000 «Όρος Πάικο, Στενά Αψάλου και Μογλένιτσας». 

Παλαιότερα ονομαζόταν *Λούγγουντσα* και έτσι αναφέρεται, μετά την απελευθέρωση, το 1919 στο ΦΕΚ 80Α - 14/04/1919 να προσαρτάται στην τότε κοινότητα Μπερίσλαφ (Περίκλεια). Μετονομάστηκε σε Λαγκαδιά το 1926 με το ΦΕΚ 97Α - 18/03/1926. Σύμφωνα με το σχέδιο Καλλικράτης, μαζί με την Περίκλεια αποτελούν την τοπική κοινότητα Περίκλειας που ανήκει στη δημοτική ενότητα Εξαπλάτανου του Δήμου Αλμωπίας και σύμφωνα με την απογραφή του 2011 έχει πληθυσμό 82 κατοίκους.

## Παραπομπές


Κατηγορία:Δήμος Αλμωπίας
Κατηγορία:Χωριά της περιφερειακής ενότητας Πέλλας
Μιχαήλ Α. Πίκος

Ο **Μιχαήλ Α. Πίκος** είναι Αμερικανός Στοματικός και γναθοπροσωπικός χειρουργός εμφυτευμάτων, γνωστός ως Διευθύνων Σύμβουλος/ιδρυτής του *Coastal Jaw Surgery* and του Ινστιτούτου Pikos.

## Ιστορικό και εκπαίδευση
Ο Πίκος γεννήθηκε στο Κάμπελ του Οχάιο. Είναι κάτοχος πτυχίου BS στη βιολογία από το Πολιτειακό Πανεπιστήμιο του Οχάιο και πτυχίου DDS από το Κολέγιο Οδοντιατρικής του Πολιτειακού Πανεπιστημίου του Οχάιο, που βρίσκεται στοΚολόμπους, Οχάιο .
Έκανε την Ειδικότητά του στην Στοματική και Γναθοπροσωπική Χειρουργική στο Πανεπιστήμιο του Πίτσμπεργκ , στο Νοσοκομείο Montefiore, στο Πίτσμπεργκ, PA. Επίσης, ολοκλήρωσε μια Πρακτική άσκηση στο Νοσοκομείο MiamiValley, στο Dayton, Οχάιο.   

## Καριέρα
Ο Πίκος είναι εδώ και χρόνια στον τομέα της χειρουργικής εμφύτευσης.  Το 1983, ίδρυσε τοCoastal Jaw Surgery. Ίδρυσε επίσης το Ινστιτούτο Pikos στην πόλη Trinity της Φλόριντα και το Pinnacle Study Club του Tampa Bay.  

Ο Πίκος στις διαλέξεις του μιλάει για διάφορες πτυχές της εμφυτευματολογίας, όχι μόνο στις ΗΠΑ αλλά και στον κόσμο. Είναι μέλος της Συντακτικής Επιτροπής του περιοδικού Implant Dentistry Journal και τουJournal of Implant and Advanced Clinical Dentistry.  Είναι οσυγγραφέας του Bone Augmentation in Implant Dentistry: A Step-by-Step Guide to Predictable Alveolar Ridge and Sinus Grafting. Έχουν δημοσιευτεί πολλά άρθρα του που είναι σχετικά με τα στοματικά εμφυτεύματα και τη γναθοπροσωπική χειρουργική.

## Καθηγεσία
Ο Πίκος είναι Επικεφαλής Αναπληρωτής Καθηγητής στο τμήμα περιοδοντολογίας και προσθετικής στο Πανεπιστήμιο Αλαμπάμα στο Μπέρμιγχαμ. Είναι Κλινικός Αναπληρωτής Καθηγητής στο τμήμα Περιοδοντολογίας και Προσθετικής στο Κολέγιο Οδοντιατρικής του Πανεπιστημίου της Φλόριντα.

Είναι επίσης Επίκουρος καθηγητής στο τμήμα Στοματικής και Γναθοπροσωπικής Χειρουργικής στο:
* Κολέγιο Οδοντιατρικής του Πολιτειακού Πανεπιστημίου του Οχάιο
* Κολέγιο Οδοντιατρικής του Πανεπιστημίου Nova Southeastern, και στο
* Αριστοτέλειο Πανεπιστήμιο Θεσσαλονίκης, Σχολή Οδοντιατρικής

## Διπλώματα
Ο Πίκος είναι ο Επιστημονικός Σύμβουλος για Εμφυτεύματα για το Κέντρο Kois. Είναι Διπλωματούχος για:
* Το Αμερικανικό Συμβούλιο της Στοματικής και Γναθοπροσωπικής Χειρουργικής
* Το Αμερικανικό Συμβούλιο της Στοματικής Εμφυτευματολογίας/ Οδοντιατρική Εμφυτευμάτων
* Το Διεθνές Συνέδριο των Στοματικών Εμφυτευματολόγων
* Την Αμερικανική Ακαδημία Οστεοενσωμάτωσης.

## Βραβεία
* 2006 –Του απονεμήθηκε το Βραβείο AaronGershkoffMemorial από την Αμερικανική Ακαδημία Οδοντιατρικής Εμφυτευμάτων
* 2015 - Του απονεμήθηκετο Βραβείο SaulSchlugerMemorial ως Κορυφαίος Εκπαιδευτής
* 2017 - Πρώτος αποδέκτης τουΕκπαιδευτικού Βραβείου CarlE. Misch για τις Προχωρημένες Σπουδές Οδοντικών Εμφυτευμάτων

## Δείτε επίσης
* Στοματική και γναθοπροσωπική χειρουργική

## Παραπομπές


## Εξωτερικοί σύνδεσμοι
* Ιστοσελίδα του Coastal Jaw Surgery
* Ιστοσελίδα του Pikos Institute 
* Ιστοσελίδατου Pinnacle Study Club

Κατηγορία:Αμερικανοί ιατροί
Κατηγορία:Οδοντίατροι
Παγκόσμιο Πρωτάθλημα Στίβου 2019 – 4 × 100 μέτρα σκυταλοδρομία ανδρών

Τα **[[4 × 100 μέτρα σκυταλοδρομία]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 4 και 5 Οκτωβρίου.

## Ρεκόρ

Τα παρακάτω ρεκόρ καταρρίφθηκαν κατά τη διάρκεια του αγώνα:

## Πρόγραμμα

## Αποτελέσματα

### Σειρές
Οι τρεις πρώτες ομάδες από κάθε σειρά (Q) και οι επόμενες δύο γρηγορότερες (q) προκρίνονται στον τελικό.

### Τελικός
μικρογραφία|196x196εσ|Μπαίνοντας στην τελική ευθεία.

## Παραπομπές


0004×100μΣκ Αν
Πειθαρχία

**Πειθαρχία** ονομάζεται μία συγκεκριμένη κατάσταση στην οποία ένα άτομο ή μία ομάδα ανθρώπων συμβαδίζουν σε έναν συγκεκριμένο κώδικα δεοντολογίας ή τάξης. Η πειθαρχία εφαρμόζεται συνήθως για τη ρύθμιση της συμπεριφοράς των ανθρώπων. Η πειθαρχία μπορεί να είναι μια σειρά από προσδοκίες που απαιτούνται από οποιαδήποτε οντότητα ή κλάδο.

Κατά τη βικτοριανή εποχή αναπτύχθηκε η ιδέα της επιβολής πειθαρχίας στα παιδιά. Ο Εδουάρδος Ή είχε έναν πειθαρχημένο πατέρα, και η γιαγιά του, η Βασίλισσα Βικτώρια, ήταν υπέρμαχος αυτής της πρακτικής. Ο Εδουάρδος επέβαλλε ένα αυστηρότερο σύνολο κανόνων που στόχευαν στην ανάπτυξη παιδιών με μεθόδους σχηματισμού χαρακτήρα, διδασκαλίας αυτοελέγχου και αποδεκτής συμπεριφοράς.

Κατηγορία:Αρετή
Κατηγορία:Κώδικες δεοντολογίας
Ημέρα Χωρίς Στηθόδεσμο

Η **Ημέρα Χωρίς Στηθόδεσμο** αναγνωρίζεται ετησίως στις 13 Οκτωβρίου, κατά την οποία οι γυναίκες αφαιρούν το στηθόδεσμο τους ως ένδειξη ενθάρρυνσης για την ευαισθητοποίηση του καρκίνου του μαστού. Οι χρήστες στα κοινωνικά μέσα δικτύωσης κάνουν αναρτήσεις χρησιμοποιώντας το hashtag *#nobraday* για να προωθήσουν την ευαισθητοποίηση για τα συμπτώματα του καρκίνου του μαστού και να παρακινήσουν την ισότητα των φύλων. Μερικοί χρήστες σε ιστότοπους κοινωνικών μέσων παροτρύνουν τις γυναίκες να δημοσιεύουν φωτογραφίες με τον εαυτό τους χωρίς να φορούν στηθόδεσμο.

## Παραπομπές


Κατηγορία:Παγκόσμιες ημέρες
Κατηγορία:Καρκίνος
Κατηγορία:Στηθόδεσμοι
Ρουχνού

Το **Ρούνου** είναι ένα νησί της Εσθονίας στον κόλπο της Ρίγας στη Βαλτική Θάλασσα. Είναι μέρος της Επαρχίας Σάαρε.  Στα 11,9 τετραγωνικά χιλιόμετρα (4.6 τετραγωνικά μίλια), σήμερα έχει λιγότερους από 100, μόνιμους κατοίκους κυρίως Εσθονούς. Το Ρούνου Πάρις έχει το μικρότερο πληθυσμό των 79 δήμων της Εσθονίας.

## Ιστορία
Τα πρώτα αρχαιολογικά αντικείμενα της ανθρώπινης δραστηριότητας στο Ρούνου, που θεωρείται ότι σχετίζονται με το εποχιακό κυνήγι φώκιας, χρονολογούνται γύρω στο 5000 π.Χ. Πιθανότατα δεν προηγήθηκε των Βόρειων Σταυροφοριών στις αρχές του 13ου αιώνα, όταν οι αυτόχθονες λαοί όλων των περιοχών που περιβάλλουν τον Κόλπο της Ρίγα μετατράπηκαν σε χριστιανισμό και υποτάχθηκαν στο Τευτονικό Τάγμα. Το Ρούνου ελεγχόταν από το Βασίλειο της Σουηδίας (1621-1708, τυπικά μέχρι το 1721) και στη συνέχεια από την αυτοκρατορική Ρωσία μέχρι τον Α΄ Παγκόσμιο Πόλεμο. Μετά τον πόλεμο, παρά τις τοπικές πρωτοβουλίες για επανένωση της Σουηδίας και τις εδαφικές διεκδικήσεις της Λετονίας, οι νησιώτες συμφώνησαν να γίνουν μέρος της πρόσφατα ανεξάρτητης Εσθονίας το 1919 (πιθανώς λόγω της ύπαρξης σουηδικής μειονότητας στην Εσθονία).

Κατά τη διάρκεια του Β΄ Παγκοσμίου Πολέμου, το Ρούνου, μαζί με την υπόλοιπη Εσθονία, καταλαμβανόταν για πρώτη φορά από τη Σοβιετική Ένωση (1940-1941) και στη συνέχεια από τη ναζιστική Γερμανία (1941-1944). Τον Νοέμβριο του 1943, η πρώτη ομάδα περίπου 75 νησιωτών μετεγκαταστάθηκε στη Σουηδία. Τον Αύγουστο του 1944, λίγο πριν ο Ερυθρός Στρατός της Σοβιετικής Ένωσης επανεγκαταστήσει την Εσθονία, ο υπόλοιπος πληθυσμός του νησιού, εκτός από δύο οικογένειες, κατέφυγε με πλοίο στη Σουηδία. Οι κάτοικοι της Σουηδίας δημιούργησαν μια ένωση για να διατηρήσουν την ιστορία και τον πολιτισμό του αρχικού πληθυσμού του Ρούνου.

## Παραπομπές


Κατηγορία:Δήμοι της Εσθονίας
Γεώργιος Λιανόπουλος

Ο **Γεώργιος Λιανόπουλος** (1919 - ;) ήταν Έλληνας πολιτικός.

## Βιογραφικά στοιχεία

Ήταν γιος του Νικολάου Λιανόπουλου. Σπούδασε στο Πολυτεχνείο και εν συνεχεία πραγματοποίησε στις ΗΠΑ, όπου συνδέθηκε με φιλία με τον Ανδρέα Παπανδρέου. Ως φοιτητής υπήρξε επικεφαλής της Φοιτητικής Κομμουνιστικής Οργάνωσης. Τον Ιανουάριο του 1941 συνελήφθη και οδηγήθηκε στη Γενική Ασφάλεια Αθηνών, όπου κρατήθηκε. Εκεί ο Νίκος Ζαχαριάδης, φυλακισμένος τότε, του έδωσε σε πανί το λεγόμενο "τρίτο γράμμα" προκειμένου να το διαβιβάσει στην οργάνωση του ΚΚΕ προκειμένου να δημοσιευθεί. Την περίοδο της κατοχής συνελήφθη από τις γερμανικές αρχές και φυλακίστηκε. 

Στις εκλογές του 1974 εξελέγη βουλευτής Αθηνών με το κόμμα της Νέας Δημοκρατίας. Στην κυβέρνηση Κωνσταντίνου Καραμανλή που σχηματίστηκε, αμέσως μετά, τοποθετήθηκε υφυπουργός Οικονομικών, θέση στην οποία παρέμεινε μέχρι τις 10 Σεπτεμβρίου 1976, οπότε και αντικαταστάθηκε.

## Πηγές


Κατηγορία:Έλληνες υφυπουργοί Οικονομικών
Κατηγορία:Βουλευτές Αθηνών
Κατηγορία:Βουλευτές εκλεγμένοι με τη Νέα Δημοκρατία
Νίκος Παπαναστασίου

Ο **Νίκος Παπαναστασίου** (Αθήνα, 22 Δεκεμβρίου 1935) είναι Έλληνας κωμικός ηθοποιός του θεάτρου, του κινηματογράφου και της τηλεόρασης. Διακρίθηκε σε ρόλους νεαρού δανδή, ενώ πρωταγωνίστησε και σε γνωστές τηλεοπτικές διαφημίσεις κατά τη δεκαετία του ’80. Είναι απόφοιτος της δραματικής σχολής του Καρόλου Κουν και της σχολής του Κώστα Μιχαηλίδη.

Κατά τη διάρκεια της χούντας της 21ης Απριλίου συνελήφθη και βασανίστηκε.

Το 1983, μετά τη συμμετοχή του σε διαφημιστικό σποτ στο πλαίσιο της καταπολέμησης της ξενομανίας και της στήριξης των ελληνικών προϊόντων από το κράτος, ο Παπαναστασίου έγινε γνωστός στο πανελλήνιο ως "Εισαγόμενος". Έναν χρόνο αργότερα, κυκλοφόρησε η ταινία *Λαλάκης, ο εισαγόμενος*, του Γιάννη Χαρτοματζίδη, με πρωταγωνιστή τον Παπαναστασίου, η οποία γνώρισε μεγάλη εμπορική επιτυχία.

Από τον γάμο του είχε αποκτήσει δύο παιδιά, ένα αγόρι και ένα κορίτσι, την Εύα, η οποία απεβίωσε σε ηλικία 23 ετών, το 2011 Τα τελευταία χρόνια ζει μόνος σε χωριό του Νομού Φωκίδας.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Πηγές
* Νίκος Παπαναστασίου (βιογραφικό)

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Τοπίο με τον Καλό Σαμαρείτη

Το **«Τοπίο με τον Καλό Σαμαρείτη»** είναι ζωγραφικός πίνακας, ελαιογραφία πάνω σε ξύλο βελανιδιάς, που ζωγράφισε το 1638 ο μεγάλος  Ολλανδός καλλιτέχνης Ρέμπραντ. Είναι η μία από τις μόλις 6 τοπιογραφίες-ελαιογραφίες του Ρέμπραντ, και ο ένας από τους μόλις τρεις πίνακές του που βρίσκονται σήμερα σε συλλογές στην Πολωνία. Εικονογραφεί την παραβολή του Καλού Σαμαρείτη από το *[[Κατά Λουκάν Ευαγγέλιον]]*. Ωστόσο, το βιβλικό θέμα είναι δευτερεύον, με την έμφαση να δίνεται στη σύνθεση ενός ατμοσφαιρικού τοπίου.

Το έργο αγοράσθηκε σε μια δημοπρασία στο Παρίσι από τον Ζαν-Πιερ Νορμπλέν ντε λα Γκουρνταίν, ο οποίος έζησε μετά πολλά χρόνια στην Πολωνία, και έτσι ο πίνακας πέρασε στην κατοχή της Πολωνίδας πριγκίπισσας και συλλέκτριας Ιζαμπέλα Τσαρτορίσκα. Η συλλογή της Τσαρτορύσκα μεταφέρθηκε αργότερα από τον «Γοτθικό Οίκο» της του Πουγουάβι στην Κρακοβία και εξαιτίας αυτού υπήρξε ένας από τους ζωγραφικούς πίνακες που λεηλατήθηκαν από τους Γερμανούς το 1939. Μετά τον Β΄ Παγκόσμιο Πόλεμο, χάρη σε έρευνες του ιστορικού της τέχνης Κάρολ Εστρέιχερ, επιστράφηκε και σήμερα εκτίθεται στο Μουσείο Τσαρτορίσκι της Κρακοβίας. Ο πίνακας αποτελεί πλέον δημόσια περιουσία, καθώς τον Δεκέμβριο του 2016 το συγκεκριμένο μουσείο με ολόκληρη τη συλλογή του πουλήθηκαν στο πολωνικό κράτος έναντι 100 εκατομμυρίων ευρώ.

* Με τον ίδιο τίτλο υπάρχει και ένας πίνακας του Φλαμανδού ζωγράφου Φρανς Μόστερτ (1528-1560), το μοναδικό υπογεγραμμένο έργο του συγκεκριμένου καλλιτέχνη που σώζεται. Αυτό εκτίθεται σήμερα στο Βασιλικό Μουσείο Καλών Τεχνών της Αμβέρσας.

## Πηγές
* O Rembrandta "Krajobrazie z miłosiernym Samarytaninem" στο *arthistoricum.net*
* *Muzeum Czartoryskich. Historia i zbiory*, Κρακοβία 1998

Καλος Σαμαρειτης
Τοπιο με τον Καλο Σαμα
Η παραβολή του Σπορέα (πίνακας)

**«Η παραβολή του Σπορέα»** είναι ζωγραφικός πίνακας, ελαιογραφία πάνω σε ξύλο, που ζωγράφισε το 1557 ο Φλαμανδός καλλιτέχνης Πίτερ Μπρίγκελ ο πρεσβύτερος. Σήμερα βρίσκεται στο Μουσείο Τέχνης Τίμκεν του Σαν Ντιέγκο, στην Καλιφόρνια.

Το 1553 ο Μπρίγκελ άφησε την Αμβέρσα προκειμένου να σπουδάσει στην Ιταλία. Πέρασε και σκιτσάρισε τις Άλπεις στο ταξίδι της επιστροφής του. Αυτά τα σχέδια χρησίμευσαν στη φιλοτέχνηση των βουνών που φαίνονται στο επάνω δεξιά μέρος του πίνακα.

Το έργο εικονογραφεί την παραβολή του Καλού Σπορέα από τα Συνοπτικά Ευαγγέλια και αποτελεί έναν από τους πρώτους υπογεγραμμένους πίνακες του Πίτερ Μπρίγκελ του πρεσβύτερου, καθώς και μία από τις πρώτες μεγάλου μεγέθους τοπιογραφίες του. Ο σπορέας διακρίνεται να σπέρνει σπόρους στο κάτω αριστερό μέρος. Πιο μακριά, μια εκκλησιά και ένα μικρό φλαμανδικό χωριό πλαισιώνουν το ποτάμι που ρέει από το κάτω δεξιό προς το άνω αριστερό μέρος του πίνακα. Στη δεξιά όχθη του ποταμού, κοντά σε τρεις βάρκες, ο Ιησούς Χριστός μόλις διακρίνεται να κηρύττει την παραβολή του τίτλου σε μια ομάδα ανθρώπων.

Ο Τζων Γουίλσον του Μουσείου Τίμκεν αναφέρει ότι το έργο επιδεικνύει τη λεπτομέρεια, τη θρησκευτικότητα και το ανθρώπινο στοιχείο που απαντώνται και στα ύστερα έργα του Μπρίγκελ και εξηγεί: «Ο Μπρίγκελ εξανθρωπίζει πλήρως την πνευματική φύση αυτού του θρησκευτικού θέματος ... Λεπτομέρειες αιχμαλωτίζουν το βλέμμα σου, όπως το καμπαναριό μιας εκκλησιάς, οι καλύβες με την ψάθινη στέγη, λίγα πουλιά και άλογα.»

Ο Λάρυ Σίλβερ του Πανεπιστημίου της Πενσυλβάνια προτείνει έναν παραλληλισμό ανάμεσα στη σημασία του πίνακα και του νοήματος της παραβολής. Γράφει ότι το έργο «είναι η εικόνα ενός σπορέα, του οποίου οι σπόροι εν μέρει τρώγονται από πουλιά, εν μέρει μένουν άκαρποι όταν πέφτουν πάνω σε πετρώδες έδαφος ή όταν πνίγονται από αγκαθωτά ζιζάνια, και εν μέρει βρίσκουν εύφορο έδαφος και δίνουν σοδειά. Ευφυώς ο Μπρίγκελ επέλεξε την πρώτη παραβολή του Ιησού ως το θέμα της δικής του πρώτης τοπιογραφίας, ενός έργου που φύτεψε τον σπόρο της δικής του σχέσεως με το τοπίο.»

## Παραπομπές


Κατηγορία:Έργα ζωγραφικής του Πίτερ Μπρίγκελ του πρεσβύτερου
Κατηγορία:Πίνακες τοπίων
Κατηγορία:Παραβολές του Ιησού
Αδρενόχρωμα

μικρογραφία|Δομή της χημικής ένωσης του αδρενοχρώματος.
Το **αδρενόχρωμα** είναι η χημική ένωση με τον τύπο C9H9NO3, που παράγεται μετά από οξείδωση της αδρεναλίνης σε περιβάλλον ουδέτερου pH.

Τη δεκαετία του 1950, αρχίζοντας το 1952 προτάθηκε ότι η συσσώρευση αδρενοχρώματος προκαλεί διαταραχές αντίληψης που μοιάζουν με ψύχωση και ότι σχετίζεται με τη σχιζοφρένεια, και πρότειναν τη χρήση νιασίνης και βιταμίνης D για τη θεραπεία της σχιζοφρένειας, προχωρώντας σε πειράματα μικρής κλίμακας τα οποία έδειξαν όφελος. Περαιτέρω έρευνες όμως, από την Αμερικανική Ψυχιατρική Εταιρεία, η οποία βρήκε συστηματικά λάθη στην έρευνα, και περαιτέρω μελέτες απέτυχαν να βρουν όφελος. Μελέτες στα τέλη της δεκαετίας του 1990 βρέθηκε ότι το αδρενόχρωμα ίσως απαντάται φυσικά σε περιοχές του εγκεφάλου που σχετίζονται με το μεταιχμιακό σύστημα.

Το αδρενόχρωμα αναφέρεται από τον Άλντους Χάξλεϊ στο βιβλίο του 1954 *Oι πύλες της αντίληψης*, στο βιβλίο του Άντονι Μπέρτζες *[[Το Κουρδιστό Πορτοκάλι (μυθιστόρημα)|Το Κουρδιστό Πορτοκάλι]]* (1962) ως παραισθησιογόνο ναρκωτικό. Στο μυθιστόρημα του Χάντερ Τόμσον *[[Φόβος και παράνοια στο Λας Βέγκας]]* (1971) αναφέρεται ως παραισθησιογόνο ναρκωτικό, το οποίο πρέπει να ληφθεί από τα επινεφρίδια ζωντανού ανθρώπου για να είναι καλής ποιότητας. Η σκηνή χρήσης αδρενοχρώματος μεταφέρθηκε και στην κινηματογραφική μεταφορά του 1998. Το αδρενόχρωμα αποτελεί κομμάτι διαφόρων θεωριών συνωμοσιών, όπως η QAnon και το Pizzagate.

## Παραπομπές




Κατηγορία:Κινόνες
Κατηγορία:Οργανικές ετεροκυκλικές αμίνες
Κατηγορία:Αλκοόλες
Βεατρίκη της Πορτογαλίας, κόμισσα του Αλμπουρκέρκε

H **Βεατρίκη**, πορτογαλ. Beatrice contessa de Alburquerque (π. 1347 - 5 Ιουλίου 1381) από τον Πορτογαλικό Οίκο της Βουργουνδίας ήταν πριγκίπισσα της Πορτογαλίας και με τον γάμο της έγινε κόμισσα του Αλμπουρκέρκε.

## Βιογραφία
Ήταν η δεύτερη κόρη (μόνη κόρη από τον 2ο γάμο) του Πέτρου Α΄ της Πορτογαλίας και της 2ης συζύγου του Ινές ντε Κάστρο, κόρης του Πέδρο Φερνάνδεθ κύριο του Λέμος & Σαρρία, μαγιορδόμου και κυβερνήτη (adelantado).

## Οικογένεια
Παντρεύτηκε το 1373 τον Σάντσο-Αλφόνσο των Ιβρέα-Καστίλης 1ο κόμη του Αλμπουρκέρκε και είχε τέκνα:
* Φερδινάνδος Σάντσεθ, 2ος κόμης του Αλμπουρκέρκε.
* Ελεονώρα 1374-1435, παντρεύτηκε τον Φερδινάνδο Α΄ της Αραγωνίας (από τον Οίκο της Τραστάμαρα).

## Πρόγονοι


## Πηγές
* Francisco de Moxó y de Montoliu, Estudios sobre las relaciones entre Aragón y Castilla, 1997, ISBN 84-7820-387-7

## Αναφορές


Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας
Φίλφλα

Η **Φίλφλα**, επίσης γνωστή και ως **Άντλαντ**, είναι ένα μικρό, ως επί το πλείστον άγονο, ακατοίκητο νησάκι, 4,5 χιλιόμετρα (2,8 μίλια) νότια της Μάλτας και αποτελεί ένα από τα νοτιότερα σημεία του Αρχιπελάγους της Μάλτας. Περίπου 101 μέτρα (331 πόδια) νοτιοδυτικά της Φίλφλα βρίσκεται μια μικρή βραχονησίδα, η Φιλφλαφιλφλού (ή Φιλφλού), που αποτελεί το νοτιότερο σημείο της Μάλτας. Το όνομα της νησίδας πιστεύεται ότι προέρχεται από την αραβική λέξη «φελφέλ», που σημαίνει πιπερόκκοκος.

## Περιβάλλον
Η Φίλφλα έχει έκταση μόλις 37,282 τετραγωνικά μέτρα (9,213 στρέμματα) με μια ακτογραμμή μήκους 988 μέτρων. Στο κεντρικό του μέρος αποτελείται από πέτρωμα ασβεστόλιθου, το οποίο περιβάλλεται από 60 μέτρα (197 πόδια) ψηλά βράχια. Στη νησίδα κατοικούν και αναπαράγωνται τρία είδη θαλάσσιων πτηνών: ο υδροβάτης ο πελαγικός (5000 - 8000 ζεύγη), το καλονέκτρις μπορεάλις (περ. 200 ζεύγη) και ο κιτρινοπόδης γλάρος (περ. 130 ζεύγη). Το νησί έχει χαρακτηριστεί ως Σημαντική Περιοχή Πτηνών (IBA) από την οργάνωση BirdLife International, κυρίως λόγω της αποικίας του υδροβάτη πελαγικού. Ένας τύπος σαύρας (πόδακρις φιλφολένσις) και ένα είδος σαλιγκαριού (κλαυσιλίδες) είναι ενδημικά στη Φίλφλα. Ένα μεγάλο άγριο πράσο, που φτάνει μέχρι τα 2 μέτρα σε ύψος, εμφανίζεται επίσης εκεί. 

Η πρόσβαση στο Φίλφλα είναι δυνατή μόνο για εκπαιδευτικούς ή επιστημονικούς σκοπούς και οι επισκέπτες πρέπει να λάβουν προηγουμένως άδεια από την Αρχή Περιβάλλοντος και Σχεδιασμού της Μάλτας.

## Ιστορικά στοιχεία
Η νησίδα Φίλφλα ήταν πιθανώς ιερό μέρος για τους νεολιθικούς κατοίκους της Μάλτας, οι οποίοι έχτισαν τους ναούς του Χαγκάρ Κιμ και της Μνάιντρα στην ακτή της Μάλτας απέναντι από αυτό.

Η μόνη γνωστή μόνιμη κατασκευή εκεί ήταν ένα παρεκκλήσι που χτίστηκε μέσα σε μια σπηλιά, το 1343, που καταστράφηκε από σεισμό το 1856, ο οποίος βύθισε επίσης μέρος του νησιού. Ένας χάρτης της Μάλτας που χρονολογείται στο 1798 δείχνει ένα φρούριο, ένα φάρο και ένα μοναστήρι με παρεκκλήσι στη Φίλφλα.

Μέχρι το 1971 το Βρετανικό Βασιλικό Ναυτικό και η Βρετανική Βασιλική Πολεμική Αεροπορία χρησιμοποιούσαν τη νησίδα για στρατιωτικές ασκήσεις, ενώ τα χρησιμοποιημένα φυσίγγια από τις βολές μπορούν ακόμα να εντοπιστούν εκεί. Το 1980 αναγνωρίστηκε επίσημα ως καταφύγιο πτηνών και με το νόμο περί φυσικού αποθέματος της Φίλφλα, που θεσπίστηκε το 1988, επιβλήθηκαν περαιτέρω περιορισμοί στην πρόσβαση και τη χρήση, συμπεριλαμβανομένης της απαγόρευσης της αλιείας σε απόσταση ενός ναυτικού μιλίου (1,9 χλμ.) γύρω από το νησί, λόγω της πιθανότητας ύπαρξης πυρομαχικών που δεν είχαν εκραγεί.

## Παραπομπές


## Εξωτερικοί σύνδεσμοι
* 

Κατηγορία:Νησιά της Μάλτας
Κυβέρνηση Σπύρου Κυπριανού 1977

Η **Κυβέρνηση Σπύρου Κυπριανού**  (1 Σεπτεμβρίου 1977 - 28 Φεβρουαρίου 1978) ήταν η 4η κυβέρνηση της Κύπρου και η πρώτη κυβέρνηση του Σπύρου Κυπριανού.

## Ιστορικό
Στις προεδρικές εκλογές του 1973 ο Αρχιεπίσκοπος Κύπρου Μακάριος Γ΄ εξελέγη Πρόεδρος της Κυπριακής Δημοκρατίας άνευ ανθυποψηφίου. Η θητεία της κυβέρνησης ολοκληρωνόταν τον Φεβρουάριο του 1978. Ωστόσο, λόγω του θανάτου του Αρχιεπισκόπου Μακαρίου Γ΄ στις 3 Αυγούστου 1977, η θητεία της κυβέρνησης ολοκληρώθηκε πρόωρα. Προεδρεύων της Κυπριακής Δημοκρατίας ανέλαβε ο πρόεδρος της Βουλής των Αντιπροσώπων Σπύρος Κυπριανού. 

Ο Σπύρος Κυπριανού ήταν και ο μόνος που υπέβαλλε υποψηφιότητα για τις αναπληρωματικές εκλογές και έτσι την 1η Σεπτεμβρίου 1977 ανακηρύχθηκε Πρόεδρος της Δημοκρατίας, με τη συμφωνία όλων των κομμάτων. Η τελετή εγκατάστασης του Σπύρου Κυπριανού έγινε στις 3 Σεπτεμβρίου σε έκτακτη συνεδρία της Βουλής των Αντιπροσώπων. Ο Σπύρος Κυπριανού δεν προέβη σε αλλαγή των υπουργών της προηγούμενης κυβέρνησης. 

## Σύνθεση
Ο πίνακας που ακολουθεί παρουσιάζει τη σύνθεση της κυβέρνησης:

## Παραπομπές

Κυρπιανου Σπυρου 1977
Πρωτάθλημα Basket League Κύπρου Ανδρών 2018-2019

Η **Α΄ κατηγορία καλαθοσφαίρισης ανδρών Κύπρου 2018–19** αποτελεί την 64η διοργάνωση από την ίδρυση της Α' Κατηγορίας Κύπρου, ενώ απότελεί την 52η υπό την αιγίδα της Κυπριακής Ομοσπονδίας Καλαθόσφαιρας. Πρωταθλητής ήταν ο Κεραυνός Στροβόλου για 7η φορά στην ιστορία του.

## Σύστημα διεξαγωγής
Στο πρωτάθλημα συμμετέχουν 8 ομάδες οι οποίες αναμετρώνται τρεις φορές μεταξύ τους στην κανονική περίοδο. Οι πρώτες τέσσερις συμμετέχουν στα πλέι-οφ. Η τελευταία ομάδα στο τέλος της κανονικής περιόδου διαβαθμίζεται στη Β1 κατηγορία. Τη θέση στο νέο πρωτάθλημα παίρνει η πρωταθλήτρια της Β1 κατηγορίας. Η πρωταθλήτρια ομάδα συμμετέχει στη διοργάνωση Basketball Champions League και η κυπελλούχος ομάδα στο FIBA Europe Cup. Και οι δύο διοργανώσεις ανήκουν στην FIBA.

## Συμμετέχουσες Ομάδες
Οι ακόλουθες 8 ομάδες (με αλφαβητική σειρά) αγωνίστηκαν στην Α' Κατηγορία Καλαθοσφαίρισης Ανδρών Κύπρου κατά τη διάρκεια της περιόδου 2018-19:

* Πετρολίνα ΑΕΚ
* Προτέας ΕΚΑ ΑΕΛ
* ΑΠΟΕΛ
* Απόλλων Λεμεσού
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
*Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας

## Α' Φάση

## Β' Φάση

## Play Off

### Ημιτελική Φάση
Πετρολίνα ΑΕΚ - ΕΘΑ Έγκωμης ( 3 - 0 )

Κεραυνός Στροβόλου - ΑΠΟΕΛ ( 3 - 2 )

### Τελική Φάση
Πετρολίνα ΑΕΚ - Κεραυνός Στροβόλου ( 1 - 3 )



2018 2019
Πρωταθλημα Κυπρου Α Ανδρων 2018 2019
Πρωταθλημα Κυπρου Α Ανδρων 2018 2019
Μαυροβουνιακή Ακαδημία Επιστημών και Τεχνών

Η **Ακαδημία Επιστημών και Τεχνών του Μαυροβουνίου** (μαυροβουνιακά-σερβικά: *Црногорска академија наука и умјетности, Crnogorska akademija nauka i umjetnosti*) είναι ο σημαντικότερος επιστημονικός θεσμός του Μαυροβουνίου. Σημερινός της πρόεδρος είναι ο Ντράγκαν Βούκσεβιτς (από το 2016).

## Ιστορικά στοιχεία
Ιδρύθηκε το 1973 ως «Εταιρεία Επιστημών και Τεχνών του Μαυροβουνίου» (*Йрногорско друйтво за науку и уметност, Crnogorsko društvo za nauku i umjetnost*) και μετονομάστηκε στο τωρινό του όνομα το 1976. Επί του παρόντος, έχει 40 μέλη (ακαδημαϊκούς) οι οποίοι κατατάσσονται σε τρία τμήματα: φυσικές επιστήμες, ανθρωπιστικές και καλλιτεχνικές τέχνες.

Το Ακαδημία έχει χαρακτηριστεί ως ένας φιλοσερβικός θεσμός στο Μαυροβούνιο, καθώς έχει υποστηρίξει την άποψη ότι οι κάτοικοι του Μαυροβουνίου είναι μια σερβική εθνοτική ομάδα. Σε αντίθεση με την Ακαδημία Επιστημών και Τεχνών, μια ομάδα διανοουμένων ίδρυσε την Διοκλητιανή Ακαδημία Επιστημών και Τεχνών (DANU) (*Dukljanska akademija nauka i umjetnosti*), το 1997, η οποία έχει καταχωρηθεί ως μη κυβερνητική οργάνωση, σε μια προσπάθεια να αντιπαρατεθεί με την επίσημη φερόμενη φιλοσερβική Ακαδημία.

Εν μέσω των συνταγματικών μεταρρυθμίσεων του 2007, η Ακαδημία αντιστάθηκε στην «τυποποίηση» της μαυροβουνιακής γλώσσας, υποστηρίζοντας την ότι η τελευταία αποτελεί διάλεκτο της σερβικής γλώσσας. Μερικά από τα εξέχοντα μέλη της είχαν συμμετάσχει ενεργά στην εκστρατεία ενάντια στην ανεξαρτησία του Μαυροβουνίου, στο δημοψήφισμα του Μαΐου του 2006. Ο τότε πρόεδρος της Ακαδημίας, Μομίρ Ντουούροβιτς, είχε διατηρήσει επαφές με μέλη της φιλοσερβικής αντιπολίτευσης και είχε επισκεφθεί τα κεντρικά γραφεία του Σερβικού Λαϊκού Κόμματος και τον αρχηγό του Αντρίγια Μάντιτς, κατά τη διάρκεια των διαπραγματεύσεων για την ονομασία της γλώσσας στο νέο σύνταγμα. Η Ακαδημία κατέκρινε, επίσης, την απόφαση της κυβέρνησης του Μαυροβουνίου να αναγνωρίσει τη μονομερή διακήρυξη της ανεξαρτησίας του Κοσσυφοπεδίου.

Το 2015, η Διοκλητιανή Ακαδημία Επιστημών και Τεχνών (DANU) συγχωνεύθηκε με την Ακαδημία Επιστημών και Τεχνών του Μαυροβουνίου (CANU), καθώς όλα τα ενεργά μέλη της έγιναν δεκτά στην επίσημη κρατική οργάνωση, με αποτέλεσμα εκείνη να παραμένει ως ο μοναδικό επίσημος επιστημονικός θεσμός στο Μαυροβούνιο.

## Παραπομπές


Ακαδημια
Μαρία της Αραγωνίας, κυρία του Καμέρος

H **Μαρία**, ισπαν. Maria de Aragon (π. 1299 - 1347) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε κυρία του Καμέρος.

## Βιογραφία
Ήταν η πρώτη κόρη του Ιακώβου Β΄ της Αραγωνίας και της Λευκής των Καπετιδών-Ανζού, κόρης του Καρόλου Β΄ της Νάπολης.

Απεβίωσε στη Βιλλανουέβα ντε Σιγένα σε ηλικία 48 ετών.

## Οικογένεια
Παντρεύτηκε τον Πέτρο του Καστιλιανού Οίκου της Ιβρέας κύριο του Καμέρος και είχε τέκνο:
* Λευκή 1319-1375. Μνηστεύθηκε με τον Πέτρο Α΄ της Πορτογαλίας, αλλά ο γάμος τελικά δεν έγινε.

## Πρόγονοι


## Πηγές
* Agrait, Nicolás (1998). "The Reconquest During the Reign of Alfonso XI". In Donald J. Kagay; Therese M. Vann (eds.). On the Social Origins of Medieval Institutions: Essays in Honor of Joseph F. O'Callaghan. Leiden: Brill.

## Αναφορές


Κατηγορία:Οίκος της Βαρκελώνης
Κατηγορία:Ινφάντας της Αραγωνίας
Βικτόρ Ντ'Οντ

Ο **Βικτόρ Ζοζέφ Ογκίστ Ντ'Οντ** (, 20 Νοεμβρίου 1841 - 30 Μαΐου 1902) ήταν Βέλγος δικηγόρος, πωλητής, νομικός αστικού δικαίου στο πανεπιστήμιο της Γάνδης και μαθηματικός. Το 1878, περιέγραψε μία μέθοδο για την κατανομή των εδρών μετά από εκλογές με σύστημα αναλογικής εκπροσώπησης. Αυτή η μέθοδος ονομάστηκε προς τιμήν του ως μέθοδος Ντ'Οντ, και χρησιμοποιείται σε εκλογικά συστήματα σε όλον τον κόσμο.  

## Εργογραφία
* *La représentation proportionnelle des partis par un électeur*, (Αναλογική εκπροσώπηση από κόμματα για έναν εκλογέα). Γάνδη, 1878.
* *Système pratique et raisonné de représentation proportionnelle*. (Περιγραφή και εξήγηση του συστήματος αναλογικής εκπροσώπησης). Βρυξέλλες, 1882.
* *Exposé du système pratique de représentation proportionnelle*, (Παρουσίαση του συστήματος εφαρμογής της αναλογικής εκπροσώπησης). Γάνδη, 1885.
* *Tables de division des nombres 1 à 400 par 1 à 31 et 401 à 1000 par 1 à 13 pour la répartition proportionnelle des sièges en matière électorale avec exposé de la méthode*, (Βοηθητικοί πίνακες με τους αριθμούς 1-400 για 1-31 και 401-1000 για 1-13 για την κατανομή εδρών με αναλογική εκπροσώπηση) Γάνδη, 1900.

## Παραπομπές


Κατηγορία:Βέλγοι μαθηματικοί
Νέο Σιράκιο Κιλκίς

Το **Νέο Σιράκιο** ή **Νέο Συρράκο** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 40 μέτρα.

## Γεωγραφία - Ιστορία
Το Νέο Συρράκο βρίσκεται προς τα όρια με την Περιφερειακή Ενότητα Θεσσαλονίκης, σε απόσταση 28 χλμ. ΝΔ. από το Κιλκίς (μέσω Άνω Απόστολοι) και 50 χλμ. ΒΔ. από τη Θεσσαλονίκη. Η περιοχή παλαιότερα ονομαζόταν *Αδάμ-Τεπέ* και έτσι αναφέρεται, μετά την απελευθέρωση, το 1932 στο ΦΕΚ 421Α - 02/12/1932 να μετονομάζεται σε *Νέον Συρράκον* σε ανάμνηση του χωριού Συρράκο στην Ήπειρο από όπου προήλθαν οι σαρακατσάνικες οικογένειες Μανωλή και Γουλή που αγόρασαν το κτήμα το 1927 και ίδρυσαν το ομώνυμο χωριό. Σύμφωνα με το σχέδιο Καλλικράτης, μαζί με το Αξιοχώρι αποτελούν την τοπική κοινότητα Αξιοχωρίου που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 10 κατοίκους.

Στο μονοθέσιο δημοτικό σχολείο του χωριού δίδαξε για δύο χρόνια στο διάστημα 1927-1929 ο συγγραφέας Μενέλαος Λουντέμης ακολουθώντας το τσελιγκάτο του Σαρακατσάνου Εμμανουήλ Β. Μανωλή, στο οποίο δίδασκε τα παιδιά τα καλοκαίρια, στη μόνιμη εγκατάσταση του στο Νέο Συρράκο. Εφάρμοσε νέες και προοδευτικές μεθόδους διδασκαλίας (κατάργηση της χρήσης της βέργας, δημιουργία δανειστικής βιβλιοθήκης) οι οποίες προκάλεσαν την αντίδραση της διεύθυνσης εκπαίδευσης στο Κιλκίς. Αποστάλθηκαν από τη Θεσσαλονίκη στο Νέο Συρράκο οι μετέπειτα μεγάλοι παιδαγωγοί Αλέξανδρος Δελμούζος και Μίλτος Κουντουράς, με σκοπό τον έλεγχο και την ενδεχόμενη αποπομπή του δασκάλου οι οποίοι αντιθέτως συνεχάρησαν τον Λουντέμη για το διδακτικό του έργο και το επίπεδο των μαθητών του σχολείου.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς